Ravnenes hvisken er en helt fantastisk spændende fortælling, hvor den 17-årige Anne er omdrejningspunktet i en række af både uhyggelige og mystiske begivenheder. Mord, 2 klassekammerater, der insisterer på at være venner, en kæmpehund, en tavs pedelmedhjælper, en skjult verden med guder, demiguder, miksturer, magi, hekse og spøgelser er bare noget af det, Anne møder. Bogen er skrevet i letlæst og flydende (ungdoms) sprog, personerne er særdeles interessante og troværdige, plottet er veldrejet og med uventede twists-alt i alt et utroligt vellykket mix af krimi, ungdomsliv, nordisk mytologi og det overnaturlige, sat sammen på en jeg-kan-ikke-stoppe-med-at-læse-måde. Denne bog bør læses-desværre er man så nød til at vente på næste bind i denne nye trilogi.